Mankolan koulun vanhempainyhdistys Pöytäkirja

Aika Tiistai 22.1.2019

Paikka Mankolan yhtenäiskoulu, Saarijärventie 21, 40200 Jyväskylä

Läsnä Tiina Aho, pj.

Katja Pihkasalo

Sanna Vesala

Annakaisa Muhonen

Anu Ilvonen

Mari Maljonen, siht.

Pirkko Ratinen

Laura Purontakanen, opettaja

Pipsa Teerijoki, rehtori

1. Kokouksen avaus

Puheenjohtaja avasi kokouksen klo 18.16.

1. Kokouksen päätösvaltaisuus

Kokous todettiin päätösvaltaiseksi.

1. Edellisten kokousten pöytäkirjojen tarkistus

Edellisen kokouksen pöytäkirja tarkastettu jo aiemmin sähköpostitse. Todettiin, että edellisessä pöytäkirjassa mainittu 27.11. kokous muutettiin epäviralliseksi 4.12. tapahtuman järjestelyyn liittyneeksi tapaamiseksi, koska tarvetta viralliselle kokoukselle ei tuolloin ollut.

1. Koulun kuulumiset, Pipsa Teerijoki

Oppilaskunnan ohjaava opettaja Laura Purontakanen kertoi mahdollisuudesta hakea Jyväskylän kaupungilta (lasten parlamentilta) hankerahaa koulun oppilaiden aktiivisuuden lisäämiseksi. Hakemuksessa katsotaan eduksi jos esim. vanhempainyhdistyksen kanssa on tehty yhteistyötä ja voidaan osoittaa mahdollista omarahoitusosuutta hankkeelle. Oppilaskunta on ideoinut erilaisia tapoja aktiivisuuden lisäämiseksi ja koulun edustajat kertoivat mahdollisuudesta toteuttaa näitä esimerkiksi 21.5. järjestettävän koko alakoulun kansainvälisen kulttuuripäivän puitteissa. Vanhempainyhdistys suhtautuu erittäin positiivisesti tämän tyyppisiin, mahdollisimman monille oppilaille iloa ja hyötyä tuoviin hankkeisiin. Keskusteltiin vuonna 2019 Vihreä Wilma -stipendiin varatun rahan suuntaamista tähän hankkeeseen, koska stipendin toivottu kehittäminen on vielä kesken. Päätettiin myöntää 200 euroa alakoulun kansainvälinen kulttuuripäivän toimintapisteiden järjestelykustannuksen tukemiseen. Mankelin puheenjohtaja allekirjoittaa Lasten Parlamentille suunnattavan hakemuksen yhdessä oppilaskunnan kanssa. Päätettiin, että tuemme kulttuuripäivää kyseisellä summalla, vaikka hankerahoitusta ei myönnettäisikään. Päätettiin, että samansuuruinen tuki osoitetaan yläkoulun vastaavaan toimintaan ja yhdistyksen hallitus kannustaa myös yläkoulun oppilaskuntaa hakemaan hankerahaa esim. nuorisovaltuustolta, mikäli se on mahdollista.

Pipsa kertoi koulun arjen sujuvan leppoisasti ja syksyn olleen hyvä oppilaiden ja opettajien puolesta.

Rakennusprojekti etenee aikataulussa ja harjannostajaiset ovat 1.2.2019. Syyskuun viimeinen päivä on lisärakennuksen luovutuspäivä.

Tällä hetkellä käynnissä oleva pyöräparkin muokkaaminen valmistuu viikolla 5.  Pyöräparkki siirtyy pihasta rakennuksen päätyyn, jolloin autoille saadaan lisää tilaa pihaan ja vaarallinen tienvarsipysäköinti saadaan loppumaan.

Ensi talvena poikkeusolot jatkuvat sisätiloissa päärakennuksen puolella, kun ruokalaa ja keittiötä puretaan talven ajan. Tilaan rakennetaan toinen kerros, johon tulee luokkatila ja keittiön paikalle tulee musiikkiluokka. Ei muita suuria luokkatilamuutoksia.

7. luokille tulossa n.140 oppilasta. 1. luokka on syksystä 2019 yksisarjainen eli 25 oppilasta.

Kevään tärkeitä päiviä:

19.3. kaupunginjohtajan vastaanotto 5-luokkalaisille.

28.5. klo 17.30-19 alakoulun kevätjuhla

1.6. yläkoulun kevätjuhla.

24.5. Ysien päivä

14.5. 1-luokan tutustumispäivä

14.-15.5.  7-luokkien tutustumispäivät.

18.4. kiirastorstaina kirkkohartaus Taulumäen kirkossa

1. Koulun toimintaohjeet, Pipsa Teerijoki

Jyväskylän perusopetuksen koulujen järjestyssäännöt on samat kaikilla kouluilla Jyväskylässä. <https://peda.net/jyvaskyla/pok/jarjestyssaannot>

Rehtori esitteli tekeillä olevat koulun toimintaohjeet, jotka pohjautuvat järjestyssääntöihin. Toimintaohjeet tarkentavat koulun tapoja toteuttaa järjestyssääntöjä.

Todetaan toimintaohjeet läpikäydyiksi.

1. Koko koulun vanhempainilta

Rehtori ehdotti koko koulun vanhempainillaksi keskiviikkoa 20.2. n. klo 18-20. Ajankohta hyväksyttiin. Hyvinvointiteema on koulun toiveena, silloin koululla käynnissä hyvinvointiviikot. Keskustelua mahdollisista aiheista, joista voisi pitää luennon. Aiheeksi valikoitui tunne- ja turvataidot, joka koskettaa kaikenikäisiä oppilaita ja vanhempia. Koulu vastaa järjestelyistä, vanhempainyhdistys auttaa tarpeen mukaan. Vanhempainyhdistys järjestää tapahtumaan kahvion ja mahdollisesti pienimuotoisen toiminta/pelipisteen pienemmille lapsille.

1. Vihreän Wilman jatko

Sovittiin kohdassa 4 kerrotun mukaisesti, että Vihreä Wilma-stipendiin varatut rahat kohdistetaan oppilaiden aktiivisuutta lisäävän toiminnan tueksi.

1. Muut asiat

Missä mennään uuden koulukuvaussopimuksen kanssa- tilannekatsaus: Pipsa sopinut kuvauspäivät syksylle, Tiina allekirjoittaa ja lähettää sopimuksen.

Eppujen ja seiskojen tutustumispäivät 14.-15.5.2019.

Kerhotoiminta koulussa 3-6 luokkalaisille iltapäivisin: Keskustelua koulussa olevista iltapäiväkerhoista. Koulun edustajat kertoivat, että kerhoja on, mutta ne eivät ole säännöllisiä. Vanhempainyhdistys esitti toivomuksen, että kerhot löytyisivät kootusti Peda-netistä. Sovittiin, että jatketaan kerhotoiminnan kehittämistä pienemmässä tiimissä, jonka Pipsa kutsuu kokoon.

Hallituksen pyynnöstä käytiin läpi koulun linja liittyen koulussa katsottaviin elokuviin. Koulun linja on ehdoton ikärajojen ja muiden lakiin liittyvien pykälien noudattamisesta.

1. Seuraava kokous

Kokous 5.2.2019 klo 18:15.

1. Kokouksen päättäminen

Puheenjohtaja päätti kokouksen klo 20:10.